Տրիեստի նավահանգիստը (Շիլե)

«Տրիեստի նավահանգիստը»,  ավստրիացի գեղանկարիչ և գրաֆիկ Էգոն Շիլեի կտավը, որը ստեղծել է 1907 թվականին՝ 17 տարեկանում։ Նկարված է յուղաներկով և մատիտով ստվարաթղթի վրա։ Չափսերը՝ 24,6 x 18 սմ։

Նախապատմություն 
Էգոն Շիլեն երկաթուղու պաշտոնյայի որդի է եղել, և կարող էր հեշտությամբ ճանապարհորդել երկաթուղով։ Նա մեծապես օգտվել է այս հնարավորությունից, որը նրան դարձրել է կրքոտ ճանապարհորդ։ Երիտասարդ տարիքից նրան ձգել են հեռավոր երկրները։ Տասնյոթ տարեկանը չբոլորած, առանց թույլտվության, նա ձեռնարկել է երկօրյա ճամփորդություն դեպի Տրիեստ՝ իրենից չորս տարով փոքր քրոջ՝ Գերտիի հետ։ Այդ և հաջորդ տարիների մի քանի ճանապարհորդությունների արդյունքում Շիլեն ստեղծել է Տրիեստի նավահանգստի և նավակների մի շարք, որոնցից է նաև 6,5 մլն ֆունտ ստեռլինգով վաճառված «Ձկնորսական նավը Տրիեստում» կտավը։

Պատմություն 

«Տրիեստի նավահանգիստը» պատկանել է Վիեննայի հրեա ատամնաբույժ և արվեստի հավաքորդ Հայնրիխ Ռիգերին, որը սպանվել է 1942 թվականին Թերեզիենշտադտում։ Ռիգերը ընկերական հարաբերություններ է ունեցել Շիլեի և Վիեննական սեցեսսիոնիզմի այլ արվեստագետների հետ։ 20-րդ դարի առաջին տասնամյակներում նա ստեղծել էր մոտ 800 ստեղծագործություններից բաղկացած արվեստի հավաքածու, այդ թվում՝ Շիլեի 50 գծանկար և մի քանի գունանկար։ Նացիստական վարչակարգի օրոք Վիեննայի կառավարությունը բռնագրավել է այս աշխատանքները։

1958 թվականին Շտիրիա նահանգը, անտեղյակ լինելով դրա ծագման մասին, ձեռք է բերել «Տրիեստի նավահանգիստը» Զալցբուրգցի արվեստի գործեր վաճառող Ֆրիդրիխ Ուելցից և այն ցուցադրել Գրացի Յոհանեի ունիվերսալ թանգարանում։ Սա արվեստի աշխարհի ուշադրությանը չի արժանացել, թեև Ռիգերի հավաքածուի գույքագրումն արդեն հրապարակված է եղել։ Միայն 2005 թվականին՝ անհայտ ծագման աշխատանքների հետազոտության արդյունքում, թանգարանը հայտնաբերել է, թե նկարը ում վրձնին է պատկանում։

Ռիգերի ժառանգներին վերադարձվելուց հետո նրանք վաճառեցին այն «Քրիստիս» աճուրդային տանը։ Նկարը ավելի քան մեկ միլիոն ֆունտ ստեռլինգով ձեռք է բերել մասնավոր հավաքորդ։

Ցուցադրություններ 

 Վիեննա, Վյուրթլ արվեստի խանութ, Էգոն Շիլե, Դեկտեմբեր 1925 - Հունվար 1926
 Վիեննա, Ավստրիական պատկերասրահ, Վերին Բելվեդեր, Էգոն Շիլե, ապրիլ - սեպտեմբեր 1968 (նկարազարդված կատալոգ)։
 Լյուցեռնի արվեստի թանգարան, Արվեստն Ավստրիայում 1900-1930, հուլիս - սեպտեմբեր 1974189։
 Մյունխեն, Արվեստի տուն, Էգոն Շիլե, փետրվար - մարտ 1975  (նկարազարդված է կատալոգ)։
 Վենետիկ, Պիացո Գրացի, XLI. Վենետիկի բիենալե. Արվեստները Վիեննայում, անջատումից մինչև Հաբսբուրգյան կայսրության անկում, մայիս - սեպտեմբեր 1984
 Վիեննա, Նկարչի տուն, երազանք և իրականություն. Վիեննա 1870 - 1930, մարտ - հոկտեմբեր 1985 (պատկերազարդված կատալոգ)։

Գրականություն 

 O. Nirenstein, Egon Schiele: Persönlichkeit und Werk, Vienna, 1930, no. 31.
 O. Kallir, Egon Schiele: Oeuvre-Katalog der Gemälde, Vienna, 1966, no. 21 (illustrated p. 127).
 R. Leopold, Egon Schiele: Gemälde, Aquarelle, Zeichnungen, Salzburg, 1972, no. 73 (illustrated p. 531).
 H. Bisanz, 'Egon Schiele', Mizue, no. 776, September 1969, p. 22.
 E. Mitsch, Egon Schiele, 1890 - 1918, Salzburg, 1974, fig. 7 (illustrated p. 74).
 P. Vergo, Art in Vienna 1898-1918, London, 1975, fig. 179 (illustrated p. 209).
 C. Nebehay, Egon Schiele 1890-1918: Leben, Briefe, Gedichte, Salzburg/Vienna, 1979, fig. 41 (illustrated p. 76).
 C. Nebehay, Egon Schiele, Leben und Werk, Salzburg, 1980, fig. 41. S. Wilson, Egon Schiele, Ithaca, 1980, pl. 3.
 F. Whitford, Egon Schiele, London, 1981, fig. 24.
 G. Malafarina, L'Opera di Egon Schiele, Milano, 1982, no. 65 (illustrated pl. I & p. 83).
 H. Kuchling, Egon Schiele und sein Kreis, Ramderding, 1982, p. 18.
 C. Nebehay, Wien speziell, Architektur und Malerei um 1900, Vienna, 1983, p. II/6.
 W. Fischer, Egon Schiele 1890-1918, Pantomimen der Lust, Visionen der Sterblichkeit, Cologne, 1994 (illustrated p. 9).
 J. Kallir, Egon Schiele: The Complete Works, London, 1998, no. 84 (illustrated p. 277 & fig. 21).
 S. Lillie, Was einmal war, Handbuch der enteigneten Kunstsammlungen Wiens, Vienna, 2003 (illustrated p. 979).

Ծանոթագրություններ 

1907 նկարներ
Էգոն Շիլեի նկարներ